b'\n_START_ARTICLE_\nSestavljenka\n_START_PARAGRAPH_\nSestavljenka je tvorjena beseda s predponskim obrazilom, oziroma tvorjenka, katere predponsko obrazilo zamenjuje odvisni del skladenjske podstave. Primer: proti-kandidat. Lo\xc4\x8diti jih je treba od tvorjenk iz predlo\xc5\xbene zveze, npr. pred-naro\xc4\x8diti. Nastane z besedotvornim postopkom sestavljanjem. Po tipologiji Ade Vidovi\xc4\x8d Muha spadajo med tvorjenke tipa C, in sicer v skupino C2. V besedotvorno podstavo se pretvori predmetnopomenski del (polnopomenska beseda skladenjske podstave).\n_START_SECTION_\nSamostalnik\n_START_PARAGRAPH_\nV skladenjski podstavi sestavljenega samostalnika je v odvisnem delu pravi vrstni pridevnik. Ta s samostalni\xc5\xa1kim jedrom tvori stalno besedno zvezo. Izra\xc5\xbea lahko \xc4\x8dasovno (nekdanji ded \xe2\x86\x92 praded) ali hierarhi\xc4\x8dno razmerje (ni\xc5\xbeji oficir \xe2\x86\x92 podoficir). V predponsko obrazilo se pretvarjajo pravi vrstni pridevniki. Spol motivirajo\xc4\x8dega samostalnika (npr. ded, oficir) ostaja nespremenjen.\n_START_SECTION_\nPredponsko obrazilo ne-\n_START_PARAGRAPH_\nPrimeri s predponskim obrazilom ne- so posebni. Gre za zanikanje celotnega zlo\xc5\xbeenega povedka: nevojak \xe2\x86\x90 ne biti vojak/ki ni vojak. Zanika se lastnost, ki jo v skladenjski podstavi izra\xc5\xbea polnopomenska beseda.'